Adisoemarmo Wirjokusumo

Opsir Muda Udara I (Anumerta) Adisoemarmo Wirjokusumo (31 Maret 1921-29 Juli 1947) lahèr neng Blora, Jhâbâ Tengnga bân èparajâ mènangka sè ngèkoè Aghâma Islam. sareng Adiseotjipto, Abdulrachman Saleh, Husein Sastranegara bân Iswahjoedi Adisoemarmo èkennal mènangka sè molaè TNI AU Indonesia. Panèpan sa-amponna adhingghâl omor ènyata-aghi mènangka Pahlawan Nasional Indonesia neng taon 1974.

Adisoemarmo iyâ arèya sè amadâ'aghi sakolaan Radio Telegrafis Udara sè lughâllu neng sakobhângnga Angkatan Udara bân aropaaghi mènangka bibit dâri Sekolah Radio Udara è masa-masa sè bhâkal dâteng. Jhâsa radio Auri sanget rajâ sabâb bisa mukka' pandhângnganna orèng sa-dhunnya dâ' parjhuângan bhângsa Indonesia kaangghuy ngaollè kamardhikaan. Namong karir èpon è Angkatan Udara sanget bhente’, Adi Soemarmo ollè dhibu dhâddhi radio Operator Pesawat VT-CLA sè amandhâr dâ' naghârâ India dâlem osaha ngala' bhântowan bhât-obhâdhân sè èberri' sareng Palang Merah Malaya bân India.

Awwâl Kaodiân

Sabelumma acampo bân Tentara Nasional Indonesia Angkatan Udara, Adi Soemarmo angghuta Radio Telegrafis Udara The Netherlands east Indies Air Force.

È Ahèr Kaodiânna

Adisoemarmo, adhingghâl dunnya è dâlem pesawat Dakota VT-CLA sè teppa'en amandhâr ngèbâ bhântowan dâri Palang Merah naghâra kanca kaangghuy Indonesia. Adisoemarmo adhingghâl dunnya sabâlumma pesawat ghâgghâr ka tana. rèya abhuktèyaghi sareng hasèl visum, jhâ' è bhâdhânna bâdâ pan-saponapan lobâng tandhâ pèlor bhâddhil messèn dâri pesawat tokang bhero Belanda, sè maso' dâri budhi sè kangan, kalowar dâri tabu' se kacèr.

Tragedi Dakota Vt-CLA

Neng tangghâl 29 Juli 1947, pesawat udara Dakota VT-CLA molè dâ' Maguwo, Yogyakarta. Pesawat udara Dakota è kemoḍhiaghi bân Pilot Alexander Noel Constantine (Australia) bân Co-pilot Roy L.C. Hazlehurst abhâreng bân Komodor, sertu Juru Teknik Bhida Ram orèng India. èdâlem pesawat udara Dakota bâḍâ panompang laèn iyâ arèya Beryl Constantine (Inggris) istri Alexander Noel, Zainul Arif, Abdul Gani Handonotjokro, bân tello' tokoh AURI, iyâ arèya Komodor Muda Udara Adi Sutjipto, Komodor Muda Udara Abdulrachman Saleh, Opsir nguḍâ Udara I Adisoemarmo. Pesawat udara Dakota VT-CLA bâkto jârèyâ dâlem parjhâlânan molè ḍâri Singapura èntar dâ' Yogyakarta, sè teppa' ngèbâ bhântowan bhât-obhâdhân, ètèmba' ghâgghâr pesawat udara P-40 Kitty Hawk Belanda sè asalla ḍâri pangkalan Kalibanteng, Semarang, sè èkamoḍhii sareng Letnan sèttong B.J. Reusink bân Sersan Mayor W.E. Erkelens.

Pesawat ghâgghâr è kampong Ngoto, Bangunharjo, Sewon, Kabupaten Bantul, Yogyakarta. tokang ngamoḍhiaghi pesawat bân saponapan panompang sèdhâ dâlem kadhâddhiyân sè ngennes jârèya, tamaso' tello' orèng panyongsong AURI, iyâ arèya Adisoemarmo, Adisucipto bân Abdulrachman Saleh. Tong-sèttongnga panompang sè selamet iyâ arèya Abdul Gani Handonotjokro.

ghâbây ngèngaè kadhâddhiyân tangghâl 29 Juli 1947 kasebbhut, molaè taon 1955 edhâddhiyaghi arè jiye mènangka Hari Berkabung AURI. Opsir ngode Udara I Adisoemarmo èpasarèaghi neng pasarèan Semaki, sè lajhu aobe dhâddhi Taman Makam Pahlawan Kusuma Negara Semaki. neng tangghâl 9 November 1974, Pamarènta Indonesia nettepaghi Adisoemarmo mènangka Pahlawan Nasional adhâsar dâ' katantowan Presiden No.071/TK/1974. Nyamana saterossa èkaèngaaghi Bandar Udara Panasan, Boyolali, dhâddhi Bandar Udara Adi Soemarmo.
Sombher